text:
Tabernaakel: 2009
Austamisväärsed Pius XII ja Johannes-Paulus II
Täna kinnitas paavst Benedictus XVI dekreedid, millega tunnistati viie pühakukandidaadi imetegusid, kuulutati viis isikut õndsaks, tunnistati 1984. aastal kommunistide poolt mõrvatud poola preestri Jerzy Popieluszko märterlust ning kuulutati austamisväärseiks ehk veneraabliteks paavstid Pius XII (1939-1958) ja Johannes-Paulus II (1978-2005). (Viide CC)
Postitas Tom at 16:43 3 kommentaar/i
Märksõnad: Johannes-Paulus II, Pius XII
Katoliku teoloogia käsiraamat 20. sajandi algusest:
Postitas Tom at 20:30 0 kommentaar/i
Märksõnad: dogmaatika, raamat, teoloogia
Dogmaatilise teoloogia käsiraamat 19. sajandi lõpust:
Postitas Tom at 16:27 0 kommentaar/i
Eile publitseeriti Benedictus XVI apostellik konstitutsioon "Anglicanorum coetibus", mis näeb ette personaalordinariaadid Katoliku Kirikuga täielikku osadusse astuvate anglikaanide jaoks.
Postitas Tom at 08:59 0 kommentaar/i
Märksõnad: anglikaanid, Benedictus XVI, dokumendid
Christopher West vastab kriitikale
LifeSiteNews avaldas Christopher Westi vastuse (ja tänuavaladuse) tema käsitlust ihuteoloogiast kritiseerinutele (vt. West front Tabernaaklis).
Postitas Tom at 08:49 1 kommentaar/i
Märksõnad: Christopher West, ihu teoloogia
Anglikaanide liitumisest
Eilsel pressikonverentsil teatas kardinal William Levada peatselt ilmuvast apostellikust konstitutsioonist, millega kergendatakse liitumist Katoliku Kirikuga neile anglikaanidele, kes soovivad sellega täielikku nähtavat ühendust. Oodatav apostellik konstitutsioon näeb ette "personaalordinariaadid" (? personal ordinariate), mis sarnanevad "personaalprelatuurile", mille ainsaks realisatsiooniks Katoliku Kirikus on hetkel Opus Dei. Personaalordinariaatidesse võetakse vastu anglikaanid, kes tunnistavad katoliku usutunnistust, nii nagu see on väljendatud Katoliku Kiriku Katekismuses, sh. paavsti esmaasendit piiskoppide seas. Samas säilivad personaalordinariaadis mõningad anglikaani vaimsuse elemendid. Personaalordinariaadis teenib üldjuhul preestrina Katoliku Kirikusse üle tulnud endine anglikaani vaimulik, kes võib olla ka abielus mees, ent vastavalt katoliku ja ortodoksi traditsioonile saab piiskop olla vaid tsölibaadis elav mees.
Vt. ka Zenit: 1, 2, 3.
Postitas Tom at 10:16 2 kommentaar/i
Märksõnad: anglikaanid, oikumeenia, video
Roosipärja Kuninganna
Täna on Roosipärja Kuninganna mälestuspäev, mille kehtestas paavst Pius V, aastal 1571 7. oktoobril Lepanto merelahingus Pühima Neitsi Maarja eestkostel türklaste üle saavutatud võidu auks. Loe lähemalt CatholicCulture.org leheküljelt. Neitsi Maarjale ja eriti Roosipärjale pühendatud entsüklikad ja ekshortatsioonid.
Postitas Tom at 09:13 0 kommentaar/i
Märksõnad: Neitsi Maarja, Roosipärg
Maritain kunstist
CatholicCulture.org lehel on avaldatud 20. saj ühe tuntuma tomisti, Jaques Maritaini raamat "Loov intuitsioon kunstis ja luules". CC-s on avaldatud ka teisi Maritaini kirjutisi. Vt. ka Maritaini keskus Notre Dame'i Ülikooli juures.
Postitas Tom at 08:55 0 kommentaar/i
Märksõnad: Jaques Maritain, kunst
Lihtsalt vaimustav!
Suurepärane ressurss on saanud kättesaadavaks neile, kes tahaksid põhjalikumalt tutvuda moraaliteoloogiaga. Germain Grisez, üks kaasaja juhtivaid moraaliteolooge, on avaldanud aadressil www.twotlj.org oma suurteose The Way of the Lord Jesus.
Postitas Tom at 15:51 0 kommentaar/i
Märksõnad: Germain Grisez, moraaliteoloogia
Paavsti palveintentsioonid septembris
Üldintentsioon: Et Jumala sõna tuntaks paremini, võetaks vastu ja elataks kui vabaduse ja rõõmu allikat.
Misjoniintentsioon: Et Laose, Kambodža ja Myanmari kristlased, kes on sageli suurtes raskustes, ei kaotaks julgust kuulutada evangeeliumi oma vendadele, usaldades Püha Vaimu väge.
Vaata ka mõtisklusi.
Postitas Tom at 10:47 0 kommentaar/i
Märksõnad: Benedictus XVI, palve
Vatikani-SSPX ühiskomisjoni SSPX poolseks eesistujaks on Panorama Católico Internacional teatel nimetatud SSPX Argentiina seminari rektor, piiskop Alfonso de Galarreta. (Viide RC)
Postitas Tom at 19:36 0 kommentaar/i
Märksõnad: P. Pius X Vennaskond
Vatikani riigisekretär kardinal Tarcisio Bertone mõtisklus Itaalia senatis paavst Benedictus XVI entsüklika Caritas in Veritate üle.
Postitas Tom at 11:01 0 kommentaar/i
Märksõnad: kardinal Bertone
Varro on alustanud oma blogi motoga Veritas lux mea: Ilmas ning oma peas ja südames toimuvast, otsides seda, mis on tõene, ilus ja hea.
Postitas Tom at 10:54 0 kommentaar/i
Märksõnad: blogid
Paavstlik Kultuuri Komisjon pakub uue evangelisatsiooni eelistatud teena välja Ilu Tee -- Via Pulchritudinis.
Postitas Tom at 10:18 0 kommentaar/i
Märksõnad: ilu, Paavstlik Kultuuri Komisjon, uus evangelisatsioon
Uus huvitav võrguleht Pühima Neitsi Maarja kohta.
Postitas Tom at 10:01 0 kommentaar/i
Märksõnad: Neitsi Maarja, võrguleht
Vennas juhtis tähelepanu kahele olulisele teatele seoses Lätiga. Esiteks pühendasid Läti piiskopid läti rahva 15. augustil Aglonas Pühale Jumalaemale. „Me pühendame Sulle kõik Läti inimesed, kõik need, kelle käes on võim langetada olulisi otsuseid, need, kes on meeleheitel ja kellel ei jätku lootust ja rõõmu, need, kes ei tunne Jumalat ega Tema kaastundlikku armastust. Palu meie eest, palu meie maa eest, püha Jumalaema!“ palvetati Aglonas Läti katoliku piiskoppide, Baltimaade apostelliku nuntsiuse, Läti riigijuhtide ja tuhandete palverändurite juuresolekul. (Viide Meie Kirik)
Teiseks kutsub Läti katoliku kirik Balti keti aastapäeval, 23. augustil kell 15 palvetama vaimuliku ärkamise ja majanduskriisist ülesaamise eest 85. psalmi. (PM)
Postitas Tom at 10:34 0 kommentaar/i
Märksõnad: Kirik Lätis, Maarjamaa
Lisasin Philo-Theo Blogrolli viite huvitavale blogile Opuscula, milles isand K. Gurries käsitleb philosophia perennise kõrval ka Kiriku sotsiaalõpetuse temaatikat. (Viide HoC)
Postitas Tom at 19:24 0 kommentaar/i
Märksõnad: blogid, philosophia perennis, sotsiaaldoktriin
Kardinal Newmani õndsakskuulutamise protsessile pühendatud lehekülg.
Postitas Tom at 19:17 0 kommentaar/i
Märksõnad: kardinal Newman
Tunniliturgia-huviliste paradiis. (Viide HoC)
Postitas Tom at 19:05 0 kommentaar/i
Märksõnad: Divinum Officium
11.-16. augustil toimus Manilas Aasia Piiskoppide Konverentside Föderatsiooni (FABC) 9. plenaarkohtumine. Kohtumise teema oli "Elades Armulauda Aasias". Kohtumisel osales 7 kardinali ja ~80 piiskoppi 22-lt maalt. Püha Tooli esindas kardinal Franciz Arinze, kes kõneles Armulaua-müsteeriumist. Piiskopid kiitsid heaks FABC Teoloogiliste Probleemide Büroo juhataja, piiskop Louis Antonio Tagle poolt esitatud plenaaristungi lõppdokumendi projekti.
Postitas Tom at 18:43 0 kommentaar/i
Märksõnad: Kirik Aasias
Liturgia ja Sakramentide Kongregatsiooni endine sekretär Tema Eminents Malcolm Ranjith pühitseti ametisse Colombo (Sri Lanka) peapiiskopina. Avvenire avaldas ka intervjuu Tema Eminentsiga. (Algtekst: Papa Ratzinger Blog)
Postitas Tom at 18:22 0 kommentaar/i
Märksõnad: Peapiiskop Malcolm Ranjith
"Ecclesia Dei" komisjon on andnud kahel DVD-l välja ametliku juhendmaterjali Missa pühitsemiseks erakorralises vormis. (Algteade: Rinascimento Sacro)
Postitas Tom at 18:07 0 kommentaar/i
Märksõnad: Ecclesia Dei, Missa erakorraline vorm
Tulsa piiskop Edward Slattery põhjendab püha Missa ad orientem pühitsemise eeliseid.
Postitas Tom at 17:18 0 kommentaar/i
Märksõnad: ad orientem
Isa Z vahendab huvitava intervjuu vana maestro monsenjöör Domenico Bartolucciga (tõlge RC).
Postitas Tom at 17:09 0 kommentaar/i
Märksõnad: liturgiline muusika
Kirjutada et ei jõua
pole mingi ime
sest et käsil on remont
ja kolimine
Postitas Tom at 07:57 1 kommentaar/i
Märksõnad: olme
Kolumbuse Rüütlite 127. aasta-konvendil käsitles Kanada priimas, Quebeci peapiiskop kardinal Marc Ouellet Kiriku ühtsuse teemat. Ouellet rääkis "karmist talvest", mida paavst Benedictus XVI on pidanud "kannatama" sellel viimasel aastal, kui teda "karmilt kritiseeriti nii Kiriku seest kui väljast, ega kaitstud adekvaatselt nende poolt, kes jagavad tema teenimist."
Postitas Tom at 11:19 0 kommentaar/i
Märksõnad: kardinal Ouellet, Kolumbuse Rüütlid
Uurija kinnitab, et Guadalupe Jumalaema kujutis "ületab täielikult" igasuguse teadusliku seletuse.
6-8. augustini toimub/s Phonixis, Arizonas Kolumbuse Rüütlite korraldatud ja Guadalupe Jumalaemale pühendatud mariaanlik kongress.
Postitas Tom at 11:15 0 kommentaar/i
Märksõnad: Guadalupe Jumalaema, imed
Viimase entsüklika üle arutlevad Michael Novak, isa Robert Sirico ja Kirk Doran.
Postitas Tom at 11:09 0 kommentaar/i
Märksõnad: Caritas in Veritate
JoguesChant.org (Viide NLM)
Raamat gregoriaani koraalist: "Gregorian Chant: A Guide to the History and Liturgy". (NLM)
Postitas Tom at 11:21 0 kommentaar/i
Märksõnad: gregoriaani koraal, liturgiline muusika
Isa John Zuhldorfi mõtisklus eilsel Issandamuutmise Pühal Valgusrikka Roosipärja 4. saladuse üle.
Postitas Tom at 10:33 0 kommentaar/i
Märksõnad: Issandamuutmise Püha
Paavst Johannes XXIII pühendas p. Jean-Marie Vianney 100. surma-aastapäevale entsüklika Sacerdotii Nostri Primordia. (Viide IS)
Postitas Tom at 21:34 0 kommentaar/i
Märksõnad: Johannes XXIII, p. Jean-Marie Vianney
Stuart Reidi huvitav mõtisklus "gnostilisest traditsionalismist. (Viide Isa Z)
Postitas Tom at 21:25 0 kommentaar/i
Märksõnad: traditsionalism
Kopenhaageni piiskop Czeslaw Kozon pühitses Missat erakorralises vormis (viide NLM):
Postitas Tom at 21:20 0 kommentaar/i
Märksõnad: Missa erakorraline vorm
Viimasel ajal on palju uudiseid kristlaste-vastasest vägivallast. Püüan siinkohal neist tagasivaateliselt lühida ülevaate teha:
Viimane suurem vägivallaakt toimus 1. augustil Pakistanis Gojra linnas, kus moslemite jõuk põletas vähemalt seitse kristlast. Vägivallaakti ajendasid kuuldused koraani pilkamisest, mille aga asja uurinud võimud ümber lükkasid. Sellele eelnes rünnak 30. juulil, mil hävitati kristlaste küla Korian. (CWN, AN) Sandro Magister olukorrast Pakistanis.
Juuli lõpus põletasid islami mässulised Nigeerias maha vähemalt 11 kirikut. Vägivaldses mässus sai surma tuhandeid inimesi, nende seas palju kristlasi. Nüüdseks on mäss maha surutud. (CNS)
Vietnamis toetab valitsus jõuke, kes ründavad, röövivad ja peksavad katoliiklasi. Pinged kommunistliku valitsuse ja katoliiklaste vahel hakkasid kasvama möödunud sügisel. Redemptsionistide eestvedamisel kogunesid katoliiklased palvetama Kirikult illegaalselt äravõetud omandi (maa, kirikud, lastekodud, haiglad, koolid) tagastamise eest. Kokku on Kirikult võetud 2250 omandust. Valitsus süüdistas redemptoriste vaenu õhutamises ja keeldus mistahes omandit tagastamast. Hiljuti aga on asutud üldise hirmutamise strateegialt konkreetsetele tegudele. Pekstud on preestreid ja ilmikuid. Üleeile kogunes umbes pool miljonit katoliiklast Vinhi piiskopkonna 178-st kogudusest protesteerima valitsuse jõhkra vägivalla vastu, nõudma Kiriku omandi tagastamist ja Kiriku-vastase laimukampaania lõpetamist. (AN) Loe ka Sandro Magisteri vaadet Vietnami asjadele.
Nepaalis püüavad hindu fundamentalistid sundida kristlasi regioonist lahkuma. 27. juulil ründas noortekamp jesuiitpreestrit tema kodus nugadega. Preester sai mitu noahaava, ent tema olukord ei ole eluohtlik. Mitmed teised preestrid on saanud surmaähvardusi. 23. mail plahvatas pomm Kathmandu katedraalis, tappes 3 ja haavates 13 inimest. Möödunud aasta alguses tapeti arvatavalt sama grupi poolt preester, Don Bosco Kooli juht. (AN)
Lõuna-Indias Karnatakas, Syro-Malabari Benthangady piiskopkonnas tapeti 30. juulil preester. (AN) Möödunud aastal puhkes kristlaste-vastane vägivallalaine Orissas ja levis Karanataksse. Lõhuti 20 kirikut ja kabelit. (AN)
Juhin tähelepanu paavsti palveintentsioonidele, käesolevat teemat silmas pidades eriti misjoniintentsioonile. Oremus...
Postitas Tom at 17:34 0 kommentaar/i
Märksõnad: Kirik maailmas, vägivald
Järgnev lõik Hans Urs von Balthasari raamatust "Palve" (lk 22-23, Prayer, Ignatius Press, 1986; orig. Das Betrachtende Gebet, Johannes Verlag, 1955) sobiks hästi Tabernaakli motoks:
Inimene on loodud selleks, et ta oleks sõna kuulja ja just vastamises sõnale saavutab ta oma tõelise väärikuse. Tema sisim olemus on kujundatud dialoogiks. Tema mõistus on varustatud just sedavõrd oma loomuliku valgusega, kui on vaja sellele kõneleva Jumala kuulamiseks. Tema tahe on just sedavõrd kõrgem instinktist ja avatud kõigele heale, et ta on võimeline ilma sundimata järgima kõige õndsama hüve tõmmet. Inimene on olend, kelle südames peitub müsteerium, mis on suurem kui ta ise. Ta on ehitatud nagu tabernaakel ümber kõige pühama müsteeriumi.
Postitas Tom at 09:11 0 kommentaar/i
Märksõnad: Hans Urs von Balthasar, Tabernaakel
Sandro Magister vaatleb Cantebury peapiiskopi Rowan Williamsi ponnistusi hoida mingilgi moel koos anglikaani lagunevat osaduskonda. Viimase ettepanek selleks on ... anglikaanide jagamine. Ühte teed läheksid need, kes keelduvad homode ja lesbide kooselu tunnistamisest abieluks ja nende pühitsemisest preestriteks ja piiskoppideks. Teist teed aga need, kes sellistest "pisiasjadest" probleemi ei tee. Erinevalt teise tee järgijatest oleksid esimesed nn. piibellikud anglikaanid ja ainult neil oleks õigus esindada anglikaani osaduskonda oikumeenilistel kohtumistel. Vatikan näib Williamsi ettepanekut toetavat, nagu nähtub L'Osservatore Romanos avaldatud kohesest vastusest Williamsi ettepanekule.
Postitas Tom at 13:35 0 kommentaar/i
Märksõnad: anglikaanid, oikumeenia
Lisan siia veel mõned lingid täiendavaks lugemiseks:
Isa Tim Finigani selgitus indulgentside kohta.
Paavst Johannes-Paulus II indulgentsidele pühendatud üldaudients.
Apostelliku Pönitentsiaariumi tekst "Indulgentsi and" seoses Juubeliaastaga.
Postitas Tom at 11:08 0 kommentaar/i
Märksõnad: indulgents
Postitas Tom at 09:49 0 kommentaar/i
Blogis Rorate Coeli on tõlge SSPX ülema piiskop Fellayga läbirääkimiste ettevalmistuse kohta Vatikani ja SSPX vahel.
Postitas Tom at 20:28 0 kommentaar/i
Reedel postitatud indulgentside kontsessioonis n. 33 oli nimetatud 2. augustit päevaks, mil jagatakse "Portiuncula" indulgentsi -- need, kes sel päeval, olles vabad igasugusest kiindumusest mistahes pattu, külastavad kogudusekirikut (või katedraali või basiilikat) ja palvetavad seal hardusega "Meie Isa" ja "Mina usun", saavad vastava kavatsuse olemasolul ja teiste täisindulgentsi tingimuse täitmisel (vt N 17 ja 20) nn. Portiuncula indulgentsi.
Traditsiooni kohaselt kehtestas Portiuncula indulgentsi 1216. aasta 2. augustil paavst Honorius III püha Frantsiskuse palvel, kes palus seda armu talle ilmunud Kristuselt (allikas):
Ühel ööl 1216. aastal, kui Frantsiskus oli süvenenud palvesse [väikeses Portiuncula kirikus], täitis kogu väikese kiriku särav valgus ja ta nägi altari kohal Kristust Tema Püha Emaga, übritsetud inglite hulgast.
Nad küsisid temalt, mida ta tahaks hingede päästmiseks. Frantsiskus vastas kohe: "Ma palun, et kõik need, kes on kahetsenud ja pihtinud oma patud ja kes tulevad siia kirikusse, võiksid saada täieliku ja helde andestuse ning vabaneksid oma eksimustest."
"See, mida sa küsid, on väga suur arm", ütles talle Issand, "aga sa oled väärt veelgi suuremaid asju ja neid sa ka saad. Seepärast võtan ma su palve vastu, tingimusel, et sa palud seda indulgentsi minu nimel minu asemikult maa peal." Frantsiskus läks kohe paavst Honorius III jutule, kes kuulas teda tähelepanelikult ja andis oma nõusoleku. Küsimusele "Frantsiskus, mitme aasta jaoks sa seda indulgentsi soovid?" vastas pühak: "Püha Isa, ma ei palu seda aastate vaid hingede jaoks." 2. augustil 1216. aastal kuulutas ta õnnelikult koos Umbria piiskoppidega Portiunculasse kogunenud rahvale: "Mu vennad ja õed, ma tahan saata teid kõiki Paradiisi."
Nõnda on Portiuncula indulgents Kiriku esimene täisindulgents, st indulgents, mis vabastab meid kõigest ajalikust karistusest meie pattude eest. Hilisemad paavstid laiendasid indulgentsi kehtivust algselt Portiuncula kirikult frantsiskaani ordu erinevate harude kirikutele ja hiljem ka katedraalidele ja kogudusekirikutele. Varasematel aegadel võis selle indulgentsi omandada toties-quoties, st. nii-mitu korda päevas, kui kirikut külastasid, ent Paulus VI reformiga saab täisindulgentsi omandada üldjuhul vaid üks kord päevas. (Lisaks ja veel)
Postitas Tom at 19:20 0 kommentaar/i
Benedictus XVI palveintentsioonid augustikuus:
Üldintentsioon: Et avalik arvamus oleks teadlikum miljonite kodutajäänute ja põgenike probleemidest ning et leitaks konkreetsed lahendused nende sageli traagilistele olukordadele.
Misjoniintentsioon: Et tunnustataks nende kristlaste, keda paljudes maades Kristuse nime pärast diskrimineeritakse ja taga kiusatakse, inimõigusi, võrdsust ja religioonivabadust, et nad võiksid vabalt elada ja oma usku tunnistada.
Märksõnad: palve
Lisaks varem osutatud üldistele kontsessioonidele loetleb 1999. a. Enciridion Indulgentiarumi 4. väljaanne 33 erikontsessiooni, millest nelja juba tutvustasin. Järgneb kontsessioonide mitteametlik tõlge. Palun andke teada, kui märkate vigu või tekib mingis osas tõlke suhtes kahtlusi. Kontsessioonid on järjestatud alfabeetiliselt ladinakeelsete nimetuste põhjal.
1 Perekonna konsekreerimise akt
Perekonna liikmetele antakse täisindulgents päeval, mil nad vastava riituse läbi esmakordselt, võimaluse korral preestri või diakoni poolt, konsekreeritakse Jeesuse Pühimale Südamele või Jeesuse, Maarja ja Joosepi Pühale Perekonnale, kui nad Pühima Südame või Püha Perekonna pildi eest loevad hardalt legitiimselt heakskiidetud palve; konsekreerimise aastapäeval on indulgents osaline.
2 Inimkonna pühendamise akt Kuningas Jeesus Kristusele
Täisindulgents antakse kristlasele, kes Meie Issanda Jeesuse Kristuse, Kõiksuse Kuninga suurpühal loeb avalikult inimkonna pühendamise akti Kuningas Jeesusele Kristusele (Iesu dulcissime, Redemptor); [selle palve lugemisel] teistel asjaoludel on indulgents osaline.
3 Hüvitusakt
Täisindulgents antakse kristlasele, kes Jeesuse Pühima Südame suurpühal loeb avalikult hüvituse akti (Iesu dulcissime); [selle palve lugemisel] teistel asjaoludel on indulgents osaline.
4 Paavstlik õnnistus
Täisindulgents antakse kristlasele, kes võtab vastavalt käesoleva Enchiridioni normidele 7, 20 hardusega vastu kas Ülemkarjase poolt antud Urbi et Orbi õnnistuse või piiskopi poolt tema hoole alla usaldatud ustavatele antud [paavstliku] õnnistuse, isegi kui ta ei saa mõistlikul põhjusel pühal riitusel füüsiliselt osaleda, tingimusel, et ta neid riitusi nende sooritamise ajal televisiooni või raadio vahendusel harda tähelepanuga jälgib.
5 Mingi religioosse eesmärgi pühitsemiseks üleilmselt määratud päevad
Täisindulgents antakse kristlasele, kes mistahes päeval, mis on üleilmselt ettenähtud mingi religioosse eesmärgi saavutamiseks (näit. preestri- ja ordukutsumuste edendamiseks, invaliididele ja haigetele osutatava pastoraalse hoolitsuse eest, noorte toetamise eest usu tunnistamisel ja nende abistamiseks pühas elus edenemisel etc.), hardalt sellisel tähistamisel osaleb; kes aga palvetab ülalnimetatud intentsioonidel, omandab osalise indulgentsi.
6 Kristlik doktriin
Osaline indulgents antakse kristlasele, kes teeb pingutusi kristliku doktriini edasiandmiseks või õppimiseks.
7 Euharistlik adoratsioon ja protsessioon
§ 1. Täisindulgents antakse kristlasele, kes:
1° külastab Pühimat Sakramenti vähemalt pooletunniseks adoratsiooniks;
2° Püha Nädala neljapäeval pärast Issanda Söömaaja Missat Pühima Sakramendi pidulikul üleviimisel loeb hardalt Tantum ergot;
3° osaleb hardusega kas kirikuhoone sees või väljaspool seda läbiviidud pidulikul euharistlikul protsessioonil, eelkõige Kristuse Ihu ja Vere Suurpühal;
4° osaleb pühendunult pidulikul euharistlikul riitusel, mis on tavaks euharistliku kokkutuleku lõpetamisel.
§ 2. Osaline indulgents antakse kristlasele, kes:
1° külastab adoreerimiseks Pühimat Sakramenti;
2° toob Jeesusele Pühimas Armulauasakramendis mõne legitiimselt heakskiidetud palve (e.g. Adoro te devote, või O sacrum convivium, või Tantum ergo).
8 Euharistlik ja vaimulik armulaud
1° läheb ise esimesele armulauale või abistab hardalt teisi esimesele armulauale minejaid [osaleb hardalt, kui keegi teine läheb esimesele armulauale?];
2° loeb paastuaja mistahes reedel pärast armulauaühendust, Jeesus Kristuse krutsifiksi ees hardusega palve En ego, o bone et dulcissime Iesu;
§ 2. Osaline indulgents antakse kristlasele, kes sooritab mistahes legitiimselt heakskiidetud harrast vormelit kasutades:
1° vaimuliku armulauaühenduse akti,
2° armulauaühendusejärgse tänuakti (e.g. Anima Christi; En ego, o bone et dulcissime Iesu).
9 Südametunnistuse järelekatsumine ja kahetsuse akt
Osaline indulgents antakse kristlasele, kes asudes valmistuma sakramentaasleks pihiks,
1° uurib oma südametunnistust ja teeb otsuse end parandada;
2° loeb hardusega mistahes legitiimse kahetsusakti-vormeli (e.g. Confiteor; Ps De profundis; Ps Miserere; hüvituspsalmid; patukahetsuspsalmid).
10 Vaimulikud harjutused ja igakuine rekollektsioon
§ 1. Täisindulgents antakse kristlasele, kes osaleb vähemalt kolm täispäeva vältavatel vaimulikel harjutustel.
§ 2. Osaline indulgents antakse kristlasele, kes osaleb igakuisel rekollektsioonil.
11 Kristlaste ühtsuse nädal
§ 1. Täisindulgents antakse kristlasele, kes osaleb mõnes funktsioonis kristlaste ühtsuse nädalal ja viibib selle nädala lõpetamisel.
§ 2. Osaline indulgents antakse kristlasele, kes loeb pühendunult legitiimselt heakskiidetud palve kristlaste ühtsuse eest (e.g. Omnipotens et misericors Deus).
[Omnipotens et misericors Deus, qui diversitatem gentium in unum populum per Filium tuum adunare voluisti, concede propitius ut qui christiano nomine gloriantur, qualibet divisione reiecta, unum sint in veritate et caritate, et omnes homines, verae fidei lumine illustrati, in unam Ecclesiam fraterna communione conveniant. Per Christum Dominum nostrum. Amen.]
12 Surma hetkel
§ 1. Preester, kes elust lahkuvale kristlasele sakramente jagab, lisades apostelliku õnnistuse, annab sellega talle täisindulgentsi.
§ 2. Kui preestrit ei ole, annab hoolitsev Ema Kirik kohaselt valmistunud surevale kristlasele heldelt surmahetkel jagatava täisindulgentsi, tingimusel, et ta on elu jooksul regulaarselt (habitualiter) mingeid palveid lugenud; millisel juhul lisab Kirik [omalt poolt] kolm täisindulgentsi saamiseks tavapäraselt nõutud tingimust.
§ 3. Selle täisindulgentsi omandamiseks on kiiduväärne kasutada krutsifiksi või risti.
§ 4. Selle täisindulgentsi võib kristlane surma hetkel omandada ka juhul, kui ta on samal päeval juba täisindulgentsi omandanud.
§ 5. Sellest Kiriku õnnistavast sättest tuleb ustavaid kateheesi käigus kohaselt ja korduvalt teavitada.
13 Issanda Kannatuse ja Surma mälestamine
Täisindulgents antakse kristlasele, kes
1° võtab Issanda Kannatamise ja Surma Reede piduliku liturgia käigus hardusega osa Risti kummardamisest;
2° käib ise hardusega läbi Ristitee või ühendab end hardalt paavsti poolt sooritatava Ristiteega, kui see kantakse üle televisioonis või raadios.
14 Hardusobjektide kasutamine
§ 1. Täisindulgents antakse kristlasele, kes kasutab Pühade Apostlite Peetruse ja Pauluse Suurpühal harda vaimuga normis n. 15 määratletud hardusobjekti, mida on õnnistanud paavst või mistahes piiskop, lisades sellele ometi mistages legitiimse Usutunnistuse-vormeli.
§ 2. osaline indulgents antakse kristlasele, kes kasutab hardas vaimus sellist hardusobjekti, mille on kohaselt õnnistanud mõni preester või diakon.
15 Vaimne palve
Osaline indulgents antakse kristlasele, kes viibib enese ülesehitamiseks hardusega vaimses palves.
16 Pühades jutlustes osalemine
§ 1. Täisindulgents antakse kristlasele, kes pühade missioonide ajal [vt. lähemalt], olles kuulanud mingit ettekannet, osaleb lisaks antud missiooni pidulikul lõpetamisel.
§ 2. Osaline indulgents antakse kristlasele, kes kuulab tähelepanelikult ja pühendunult jumalasõna mingit muud liiki jutlustamist.
17 Palved Pühimale Neitsi Maarjale
§ 1. Täisindulgents antakse kristlasele, kes
1° Loeb hardusega Roosipärga kirikus või oratooriumis, või perekonnas, religioosses kogukonnas, kristlaste kokkusaamisel ja üldiselt inimeste kogunemisel mingil väärikal eesmärgil;
2° ühendab end hardusega nende palvete lugemisega paavsti poolt, kui seda televisioonis või raadios üle kantakse. [Roosipärja lugemisel] teistel asjaoludel on indulgents osaline.
§ 2. Osaline indulgents antakse kristlasele, kes
1° loeb [/laulab?] hardusega Magnificati;
2° loeb hardusega koidikul, keskpäeval või õhtul Angelus Domini (Issanda ingli) palvet koos ettenähtud osade ja [lõpu]palvega, või ülestõusmisajal antifooni Regina caeli (Taevakuninganna) koos tavapärase palvega;
3° toob Pühimale Neitsi Maarjale hardalt mõne heakskiidetud palve (e.g. Maria, Mater gratiae; Memorare, o piissima Virgo Maria; Salve, Regina; Sancta Maria, succurre miseris; Sub tuum praesidium).
18 Palved kaitseingli poole
Osaline indulgents antakse kristlasele, kes pöördub legitiimselt heakskiidetud palvega hardalt oma kaitseingli poole (e.g. Angele Dei).
19 Palved p. Joosepi auks
Osaline indulgents antakse kristlasele, kes pöördub legitiimselt heakskiidetud palvega hardalt p. Joosepi, Pühima Neitsi Maarja abikaasa poole (e.g. Ad te, beate Ioseph).
20 Palved pühade apostlite Peetruse ja Pauluse auks Osaline indulgents antakse kristlasele, kes loeb pühendunult palve pühade apostlite Peetruse ja Pauluse poole.
21 Palved teiste pühakute ja õndsate auks
§ 1. Osaline indulgents antakse kristlasele, kes loeb pühendumusega kalendris märgitud pühaku mälestuspäeval tema auks missaalist võetud palve või mõne teise legitiimselt heakskiidetud palve.
§ 2. Lisaks, selleks, et toetada uute pühakute ja õndsate austamist ja hardust, antakse kristlasele, kes külastab pühendumusega kirikut või oratooriumi, kus tähistatakse aasta jooksul nende auks suurpüha, ning loeb seal Pateri (Meie Isa) ja Credo (Mina usun), ühekordselt täisindulgents; sellele aga, kes sooritab antud aja jooksul hardalt ülalnimetatud külaskäigu, antakse osaline [indulgents].
22 Noveenid, litaaniad ja väikesed tunnipalved
Osaline indulgents antakse kristlasele, kes
1° osaleb pühendunult avalikult läbiviidud noveenis [üheksapäevases hardusvormis] (e.g. enne Issanda Sündimise, Nelipüha või Pühima Neitsi Maarja Pärispatuta Saamise Suurpüha);
2° loeb hardusega heakskiidetud liitaaniat (e.g. Jeesuse Pühimale Nimele, Jeesuse Pühimale Südamele, Meie Issanda Jeesuse Krsituse Kalleimale Verele, Pühimale Neitsi Maarjale, Pühale Joosepile, pühakutele);
3° loeb hardusega legitiimselt heakskiidetud väikest tunnipalvet (e.g. Meie Issanda Jeesuse Kristuse Kannatuse, Jeesuse Pühima Südame, Pühima Neitsi Maarja, Pärispatuta Saamise, Püha Joosepi).
23 Idakirikute palved
24 Palved heategijate eest
Osaline indulgents antakse kristlasele, kes ajendatud hinge üleloomulikust tänulikkusest loeb hardusega legitiimselt heakskiidetud palve heategijate eest (e. g. Retribuere dignare, Domine).
[Retribuere dignare, Domine, omnibus nobis bona facientibus propter nomen tuum vitam aeternam. Amen.
Deign, O Lord, to grant eternal life to all of us who do good works for the sake of your name. Amen.]
25 Palved hingekarjaste eest
1° loeb pojaliku pühendumise vaimus paavsti eest hardusega mingi legitiimselt heakskiidetud palve (e.g. Oremus pro Pontifice);
2° samuti, loeb hardusega eparhia või diötseesi piiskopi eest, vaimuliku teenimise alguse või aastapäeva puhul, missaalist võetud palve.
26 Preces supplicationis et gratiarum actionis
§ 1. Täisindulgents antakse kristlasele, kes võtab kirikus või oratooriumis pühendunult osa järgmiste hümnide pidulikust laulmisest või lugemisest:
1° Veni, Creator, aasta esimesel päeval paludes jumalikku abi kogu järgnevaks aastaks; või Nelipühal;
2° Te Deum, aasta viimasel päeval, tänades Jumalat kogu aasta jooksul vastu võetud andide eest.
1° päeva alustades ja lõpetades,
2° alustades ja lõpetades tunnipalvet,
3° enne ja pärast sööki, toob pühendunult mõne legitiimselt heakskiidetud anumis- ja tänupalve
(e.g. Actiones nostras; Adsumus; Agimus Tibi gratias; Benedic, Domine; Domine, Deus omnipotens; Exaudi nos; Te Deum; Veni, Creator; Veni, Sancte Spiritus; Visita, quaesumus, Domine).
[Agimus tibi gratias, omnipotens Deus, pro universis beneficiis tuis: Qui vivis et regnas in saecula saeculorum. Amen.
We give You thanks, Almighty God, for all your blessings: who live and reign for ever and ever. Amen.]
27 Preestri esimene Missa ja ordineerimise juubeli tähistamised
§ 1. Täisindulgents antakse
1° preestrile, kes pühitseb määratud päeval esimest Missat koos rahvaga,
2° kristlastele, kes pühendunult sellel Missal osalevad.
§ 2. Samuti antakse täisindulgents
1° oma 25-nda, 50-nda, 60-nda ja 70-nda preestriks-ordineerimise aastapäeva tähistajale, kes uuendab Jumala ees tõotust täita ustavalt oma kutsumuse kohustusi.
2° piiskopile, kes oma piiskopiks-ordineerimise 25-ndal, 40-ndal ja 50-ndal aastapäeval uuendab Jumala ees tõotust täita ustavalt oma seisuse kohustusi;
3°49 kristlastele, kes pühendumusega nende juubeli-Missade pühitsemisel osalevad.
28 Usu tunnistamine ja teologaalsete vooruste akt
§ 1. Täisindulgents antakse kristlasele, kes Paasavigiilial või oma ristimise aastapäeval uuendab ristimistõotusi mistahes legitiimselt heakskiidetud vormeli järgi.
1° uuendab ristimistõotusi mistahes vormeli järgi;
2° teeb pühendunult ristimärgi, lausudes tavapäraselt sõnad: In nomine Patris et Filii et Spiritus Sancti. Amen;
3° loeb hardusega Apostellikku usutunnistust või Nikaia-Konstantinoopoli usutunnistust;
4° loeb Usu, Lootuse ja Armastuse akti mistahes legitiimselt heakskiidetud vormeli järgi.
29 Lahkunud ustavate eest
§ 1. Üksnes puhastustules viibivatele hingedele kohaldatav täisindulgents antakse kristlasele, kes
1° külastavad esimesest kuni kaheksanda novembrini pühendumusega surnuaeda ja palvetavad, kasvõi ainult mõttes, surnute eest -- täisindulgents antakse igal päeval;
2° kõikide surnud ustavte mälestuspäeval (või, ordinaariuse nõusolekul, sellele eelneval või järgneval pühapäeval, või Kõigi Pühakute Suurpühal) külastavad hardalt kirikut või oratooriumi ja loevad seal Pateri ja Credo.
§ 2. Üksnes puhastustules viibivatele hindedele kohaldatav osaline indulgents antakse kristlasele, kes
1° külastab pühendumusega surnuaeda ja palvetab, kasvõi ainult mõttes, surnute eest;
2° loeb pühendumusega surnute ofiitsiumi Laudest või Vesprit, või palvet Requiem aeternam. Kompetentsed piiskoppide ühendused kannavad hoolt, et erinevates keeltes väljaantavatele Enchiridionitele lisataks nende territooriumil enamkasutatavad ja kristlastele südamelähedasemad palved surnute eest.
30 Pühakirja lugemine
§ 1. Täisindulgents antakse kristlasele, kes loeb Pühakirja kompetentse autoriteedi poolt heakskiidetud teksti järgi, jumalikule kõnele võlgnetava austusega ja vaimuliku lugemise moel vähemalt poole tunni vältel; kui ta teeb seda lühema aja vältel, on indulgents osaline.
§ 2. Kui ta seda mõistlikul põhjusel ei saa lugeda, antakse täis- või osaindulgents ülaltoodud tingimustel, kui ta kuulab Pühakirja enda teksti kas teise poolt loetuna või audio-visuaalsete vahendite abil.
31 Piiskopkonna sünod
Täisindulgents antakse kristlasele, kes külastab piiskopkonna sünodi ajal hardusega kirikut, kus seda sünodit pühitsetakse ning loeb seal Pateri ja Credo.
32 Pastoraalne visitatsioon
Täisindulgents antakse kristlasele, kes pastoraasle visitatsiooni ajal aitab kaasa visitaatori poolt läbiviidavale pühale ülesandele [osaleb visitaatori poolt sooritatavas pühas toimingus?].
33 Pühapaikade külastamine
§ 1. Täisindulgents antakse kristlasele, kes külastab, ja loeb kohapeal Pateri ja Credo,
1° ühte neljast patriarhaalbasiilikast Roomas, kas koos teistega palverännakul nendesse või vähemalt tuues külastuse käigus esile pojaliku kuulekustunde Rooma paavsti vastu;
2° väiksemat basiilikat
a) pühade apostlite Peetruse ja Pauluse suurpühal,
b) titulaarpühaku suurpühal,
c) teisel augustil, mil jagatakse "Portiuncula" indulgentsi,
d) kord aastas, kristlase [enese] poolt valitud päeval;
3° katedraalkirikut
c) apostlel Püha Peetruse Aujärje liturgilisel tähistamisel,
d) peabasiilika pühendamisel Pühimale Päästjale,
e) teisel augustil, mil jagatakse "Portiuncula" indulgentsi;
4° rahvusvahelise, rahvusliku või piiskopkondliku kompetentse autoriteedi poolt määratud pühamut
a) titulaarpühaku suurpühal,
b) kord aastas, kristlase [enese] valitud päeval,
c) nii sageli kui ta osaleb palverännakul, mis seal lõpeb;
5° kogudusekirikut
b) teisel augustil, mil jagatakse "Portiuncula" indulgentsi;
6° kirikut või altarit selle sisseõnnistamise päeval;
7° pühitsetud elu instituudi või apostelliku elu ühenduse kirikut või oratooriumit nende püha asutaja päeval.
§ 2. Niisamuti antakse täisindulgents kristlasele, kes vastaval päeval võtab osa mistahes statsionaalkiriku pühadest toimingutest; kui ta külastab pühendunult millist tahes nendest, on indulgents osaline.
§ 3. Osaline indulgents antakse kristlasele, kes külastab pühendunult antiikset kristlaste matmispaika ehk "katakombi".
Postitas Tom at 16:41 0 kommentaar/i
Märksõnad: Enchiridion Indulgentiarum, indulgents
Isa Z vahendab huvitavat kirja Ecclesia Dei komisjonile ja vastust sellele.
Postitas Tom at 21:53 0 kommentaar/i
Pontifikaalne pidulik kõrg-Missa Kalleima Vere Suurpühal, tekst ja video. (Muidugi on tutvumist väärt terve Sancta Missa lehekülg.)
John Alleni huvitav mõtisklus, ajendatud paavsti hiljutisest osutusest Teilhard de Chardinile.
Postitas Tom at 09:57 0 kommentaar/i
Märksõnad: Benedictus XVI, Teilhard de Chardin
Population Research Institute esitleb lühidalt ülerahvastuse müüti. Vaata ka nende YouTube kanalit. (Viide LSN)
Märksõnad: demograafia
Postitas Tom at 09:31 2 kommentaar/i
Eelmised osad: ontoloogia, kosmoloogia (koos).
14. Vegetatiivses ja sensitiivses vallas ei saa hing omaette subsisteerida, samuti ei looda seda omaette, vaid see on ainult printsiip, mille kaudu elav on ja elab ning kuna see sõltub täielikult mateeriast, siis hävineb see lõppeks liitsuse hävides.
15. Inimhing, vastupidi, subsisteerib omaette; Jumal loob selle, kui selle saab valada (infundi) piisavalt disponeeritud subjekti ning see on oma loomult hävimatu ja surematu.
16. See ratsionaalne hing on ihuga nõnda ühendatud, et see on ihu ainus substantsiaalne vorm ning inimene on selle kaudu inimene, loom, elusolend, keha, substants ja olev. Seega annab hing inimesele kõik täiuse olemuslikud astmed; veelgi enam, hing annab kehale osa selles olemise aktis, mille kaudu ta ka ise on.
17. Inimhingest lähtuvad loomulikul moel kahesugused, orgaanilised ja mitte-orgaanilised võimed. Esimesed, mille hulka kuuluvad meeled, põhinevad liitsel [substantsil], teised ainuüksi hingel. Seega on intellekt oma sisimalt loomuselt organist sõltumatu võime.
18. Intellektuaalsus tuleneb paratamatult mitte-materiaalsusest, nii et vastavalt mateeriast eemaldumise määrale kasvab ka intellektuaalsuse määr. Intellekti adekvaatseks objektiks on üldiselt mistahes olev (communiter ipsum ens); ent praeguses [keha ja hinge] ühenduse seisundis on inimliku intellekti eriomaseks objektiks materiaalsetest tingimustest abstraheeritud kviditeedid.
19. Seepärast omandame oma tunnetuse meelelistest asjadest. Ent kuna see, mis on meeleline, ei ole aktuaalselt mõistetav, tuleb eeldada, et lisaks formaalselt mõistvale intellektile on hinges veel mingi aktiivne võime, mis abstraheerib meelelistest tajudest mõistetavad liigid.
20. Nende liikide kaudu tunnetame otseselt universaale; singulare tajume meelte kaudu, seejärel aga intellektiga, pöördudes tajude poole; ent vaimsete asjade tunnetamisele tõuseme analoogiate kaudu.
21. Intellektile järgneb, mitte ei eelne, tahe, mis paratamatult ihaldab seda, mida sellele esitatakse iha kõigiti rahuldava hüvena, ent paljude hüvede seas, mida otsustus (iudicio) ihale vahelduvalt esitab, teeb tahe vaba valiku. Nõnda järgib valik viimast praktilist otsustust; ent selle, et see on viimane, põhjustab tahe.
Postitas Tom at 13:30 0 kommentaar/i
Märksõnad: 24 teesi, metafüüsika, psühholoogia
Indulgentsijutule vahelduseks toon tõlke kardinal Ratzingeri raamatust Truth and Tolerance, artiklist Freedom and Truth, alajaotusest On the Nature of Human Freedom, lk. 245-249:
Selle katse järel mõista meie probleemide allikat ja tuua seega esile nende sisemine impulss, on nüüd aeg otsida vastust. Peaks olema selgeks saanud, et kriis vabaduse ajaloos, millest me end leiame, tuleneb hägusast ja ühekülgsest vabaduse kontseptsioonist. Ühelt poolt on inimesed isoleerinud vabaduse kontseptsiooni ja on nõnda seda väärastanud: vabadus on hea, ent see on hea vaid ühenduses teiste heade asjadega, millega koos see moodustab ühe lahutamatu terviku. Teiselt poolt on inimesed kitsendanud vabaduse kontseptsiooni individuaalseteks õigusteks ja vabadusteks ning on seega röövinud sellelt selle inimliku tõesuse. Ma tahaksin vabaduse sellise mõistmise probleemsust selgitada konkreetse näitega, mis võib samal ajal aidata meil avada tee kohasemale vabaduse kontseptsioonile. Ma pean silmas abordi küsimust. Valgustuse individualistliku suundumuse radikaalsemas versioonis näib abort olevat üks vabaduse õigustest: naine peab saama omada täielikku kontrolli enese üle. Tal peab olema vabadus tuua laps ilmale või temast vabaneda. Ta peab saama langetada otsuseid iseenese suhtes ja mitte keegi teine -- nii meile väidetakse -- ei saa teda väljastpoolt allutada mingile ülimuslikult siduvale normile. See on enesemääramise õiguse küsimus. Ent kas abordi puhul teeb naine tegelikult [ainult] teda ennast puudutava otsuse? Kas ei tee ta mitte otsust kellegi teise suhtes -- otsustades, et sellele teisele isikule ei võimaldata mingit vabadust, et vabaduse sfäär -- tema elu -- võetakse lapselt ära, kuna see konkureerib ema vabadusega? Nõnda peame me küsima: mis vabadus see on, mis arvab enesel õiguse olevat hävitada kellegi teise vabadus juba algusest peale?
Keegi ei tohiks öelda, et abordi probleem puudutab spetsiifilist erijuhtu ja ei aita selgitada vabaduse kui terviku probleemi. Vastupidi, selle konkreetse näite põhjal selgub inimliku vabaduse põhikuju, selle tüüpiliselt inimlik iseloom. Sest mis on siin keskmes? Teise isiku olemine on nii tihedalt läbi põimunud selle esimese isiku -- ema -- olemisega, et antud hetkel saab see üldse eksisteerida kehalises ühenduses emaga, füüsilises ühtsuses temaga, mis ometi ei kaota tema teisesust ega luba meil kahelda tema ise-olemises. Muidugi on see ise-olemine üsna radikaalsel moel olemine teisest isikust, teise isiku kaudu; ja vastupidi, teise isiku -- ema -- olemine on selle kooseksisteerimise tõttu paratamatult olemine-teise-jaoks, mis on vastuolus tema ise-olla-tahtega ja mida seepärast kogetakse tema enese vabadusega vastuolus olevana. Me peame lisama, et laps, isegi kui ta on sündinud ja väline kellestki-olemise ja kooseksisteerimise vorm muutub, jääb ka sellisena ikkagi niisama sõltuvaks, vajades samamoodi kellegi olemist tema jaoks. Muidugi saab ta sulgeda koduseinte vahele ja panna kellegi teise olema tema jaoks, ent antropoloogiline kuju jääb samaks; see jääb tulenevaks olemiseks, nõudes kellegi olemist tema jaoks, mis tähendab minu vabadusele piirangute seadmist või pigem minu vabaduse elamist mitte konkurentsis vaid vastastikuses toetamises.
Kui me avame oma silmad, siis me näeme, et see kehtib mitte ainult lapse kohta, et laps oma ema üsas teeb meid vaid kõige elavamalt teadlikuks inimeksistentsi kui terviku loomusest: ka täiskasvanu kohta kehtib see, et ta saab eksisteerida ainult koos teise isikuga ja temast ning on seega alatiseks sõltuv sellest olemisest-teise-jaoks, millest ta tahaks üle kõige lahti saada. Väljendagem seda täpsemalt: inimene eeldab täiesti ise enesest, et teised on tema jaoks saadaval, nagu tänapäeval on asjad teenuste võrgu kaudu korraldatud, ent omalt poolt eelistaks ta mitte olla lülitatud sellisesse "teistest" ja "teiste jaoks" piirangusse; pigem tahaks ta saada täiesti sõltumatuks, vabaks tegema ja lubama just seda, mida ta tahab. Radikaalne vabadusenõue, mis kerkis üha suurema selgusega esile Valgustuse teel, eriti Rousseau poolt seatud liinis, mis täna suuresti määratleb üldise hoiaku, ei soovi ei "tuleneda millestki" ega "suunduda millegi poole", ei soovi eksisteerida ei teisest tulenevalt ega teise jaoks, vaid olla lihtsalt täielikult vaba. See tähendab öelda, et see näeb inimeksistentsi tõelist põhikuju ennast rünnakuna vabadusele, mis eelneb mistahes individuaalsele elule ja aktiivsusele; see tahaks saada vabaks omaenese inimlikust loomusest ja et eksistents ise saaks "uueks inimeseks": uues ühiskonnas ei saa lubada eksisteerida nendel sõltuvustel, mis egot piiravad, ja kohustusel endast anda.
See, mis põhiliselt modernse ajastu radikaalse vabadusnõude taga seisab, on lubadus: te saate olema nagu Jumal. Isegi kui Ernst Topitsch uskus, et ta võib tõestada, et ükski arukas inimene tänapäeval ei tahaks olla nagu Jumal või Jumalaga võrdne, peame lähemal vaatlusel tunnistama vastupidist: kogu kaasaegse vabadusliikumise implitsiitne eesmärk on lõppeks olla nagu jumal, sõltumata millestki ega kellestki, kellegi teise poolt piiramata vabadusega. Kui me vaatame esmalt sellele varjatud teoloogilisele südamikule radikaalses vabaduseihaluses, siis saab selgeks ka fundamentaalne viga, mis toimib isegi seal, kus sellist radikaalset programmi otseselt ei taotleta või kus seda koguni tõrjutakse. Olla täielikult vaba, konkureerimata ühegi teise vabadusega, ilma mingi "teisest ja teisele" olemiseta -- selle taga seisab mitte Jumala, vaid ebajumala kuju. Sellise äärmusliku vabaduseihaluse lähteviga seisneb puht egotistlikult käsitatud jumaluse-idees. Selliselt käsitatud jumal ei ole mitte Jumal, vaid ebajumal, või tegelikult selle kuju, mida kristlik traditsioon nimetaks saatanaks, anti-jumalaks, sest selles sisaldub radikaalne vastandumine tõelisele Jumalale: tõeline Jumal on oma loomult teise-jaoks-olemine (Isa), teisest-olemine (Poeg) ja koos-olemine (Püha Vaim). Ent inimene on Jumala kujus just nimelt sellepärast, et olemine teise jaoks, teisest ja teisega on fundamentaalne antropoloogiline kuju. Mil iganes inimesed püüavad end sellest vabastada, liiguvad nad mitte jumalikkuse, vaid dehumaniseerumise suunas, olemise enda hävitamise suunas tõe hävitamise kaudu. Vabanemise idee jakobiinlik variant (kasutagem seda nimetust kaasaegsete radikalismi vormide kohta) on mäss inimeseksolemise enese vastu, mäss tõe vastu, ning seepärast viib see inimesed -- nagu Sartre tundlikult täheldas -- seesmiselt vasturääkivasse eksistentsi, mida me nimetame põrguks.
Nõnda on saanud üsna selgeks, et vabadus on seotud mõõdupuuga, reaalsuse mõõdupuuga -- tõega. Vabadus hävitada iseennast või teisi ei ole vabadus, vaid [selle] saatanlik paroodia. Inimese vabadus on jagatud vabadus, vabadus kooseksistentsis teiste vabadustega, mis üksteist vastastikku piiavad ja seetõttu üksteist vastastikku ka toetavad: vabadust tuleb mõõta vastavalt sellele, mis ma olen, mis me oleme -- vastasel juhul see hävitab iseenese. Nüüd aga jõuame siiani suuresti domineerinud tänapäevase pealiskaudse vabadusepildi substantsiaalse korrigeerimiseni: kui inimese vabadus saab jätkuvalt eksisteerida vaid vabaduste korrastatud kooseksistentsis, siis tähendab see, et kord -- seadus -- on mitte vabaduse vastandkontseptsioon, vaid selle tingimus, tõepoolest, vabaduse enese konstitutiivne element. Seadus ei ole vabaduse takistus; pigem kehtestab see vabaduse. Seaduse puudumine on vabaduse puudumine.
Postitas Tom at 10:53 1 kommentaar/i
Märksõnad: abort, Ratzinger, Truth and Tolerance, vabadus
Hiljuti avaldas Rahvusvaheline Teoloogiline Komisjon oma uurimuse loomuseaduse alal, millest ka teavitasin. Tekst oli itaaliakeelne. Nüüd on Joseph Bolinil valminud ingliskeelne literaalne tõlge. (Viide IS)
Postitas Tom at 12:27 0 kommentaar/i
Märksõnad: loomuseadus, Rahvusvaheline Teoloogiline Komisjon
Normid indulgentside kohta (mitteametlik tõlge, ladina.k)
N. 1 Indulgents on vabastamine Jumala ees ajalikust karistusest pattude eest, mille süü on juba andeks antud, mille vääriliselt valmistunud kristlane omandab kindlatel ja piiritletud tingimustel Kiriku tegevuse kaudu, kes lunastuse teenijana haldab ja rakendab autoritatiivselt Kristuse ja pühakute hüvituste varamut.
N. 2 Indulgents on osaline või täielik vastavalt sellele, kas see vabastab patu läbi teenitud ajalikust karistusest osaliselt või täielikult.
N. 3 Iga ustav võib omandada osalised või täielikud indulgentsid iseenesele või kohaldada neid surnutele asenduse kaudu.
N. 4 Kristlane, kes vähemalt kahetseva südamega sooritab osalise indulgentsiga seotud teo, vabastatakse Kiriku väe läbi ajalikust karistusest pattude eest selles ulatuses nagu ta ise oma teoga seda pälvib.
N. 5-N. 12 ... (käsitlevad volitusi indulgentse jagada)
N. 13 Mingi kindla liturgilise tähtpäevaga seotud indulgentsid kantakse üle sellele päevale, millele antud tähtpäev või seda asendav suurpüha üle viiakse.
N. 14 Mingi päevaga seotud indulgentsi omandamiseks, kui selleks nõutakse kiriku või kabeli külastamist, võib see toimuda eelmise päeva keskpäevast kuni ettenähtud päeva lõpetava keskööni.
N. 15 Kristlane saab omandada indulgentsi, kui ta kasutab pühendunult üht järgmistest hardusobjektidest, mis on kohaselt õnnistatud: krutsifiks või rist, roosipärg, skapulaar, medaljon.
N. 16 – § 1. Kiriku või kabeliga seotud indulgents ei lakka, kui täielikult hävinenud hoone viiekümne aasta jooksul samas või enam-vähem samas kohas sama nimetuse all üles ehitatakse.
§ 2. Hardusobjektiga seotud indulgents lakkab vaid juhul, kui antud objekt kas lakkab täielikult olemast või ära müüakse.
N. 17 – § 1. Selleks, et olla võimeline indulgentse omandama, peab isik olema ristitud, mitte ekskommunikeeritud, ja armu seisundis vähemalt ettenähtud tegude lõpetamise ajaks.
§ 2. Indulgentside tegelikuks omandamiseks peab selleks võimeline isik omama vähemalt üldist intentsiooni neid omandada ning peab sooritama indulgentsiga seotud teod ettenähtud aja jooksul ja õigel moel, vastavalt kontsessiooni mõttele.
N. 18 – § 1. Täisindulgentsi saab omandada vaid üks kord päevas; osalise indulgentsi aga korduvalt.
§ 2. Siiski saab kristlane omandada täisindulgentsi surma hetkel, isegi kui ta on samal päeval juba omandanud täisindulgentsi.
N. 19 Kiriku või kabeliga seotud täisindulgentsi omandamiseks nõutud tegu on selle harras külastamine, mille vältel loetakse Issanda palve ja usutunnistus (Pater ja Credo), kui kontsessioon ei näe ette teisiti.
N. 20– § 1. Täisindulgentsi taotlemiseks nõutakse lisaks igasuguse kiindumuse puudumisele mistahes pattu, ka kergesse, indulgentsiga seotud teo sooritamist ning kolme tingimuse täitmist, milleks on: sakramentaalne pihtimine, Armulaua vastuvõtmine ja palvetamine Ülemkarjase intentsioonil.
§ 2. Ühe pihtimisega võib omandada mitu täisindulgentsi; ent ühe armulauaühenduse ja ühe palvega Ülemkarjase intentsioonil omandatakse vaid üks täisindulgents.
§ 3. Kolm tingimust võib täita mitme päeva jooksul enne või pärast ettenähtud teo sooritamist; ometi on kohane, et armulauaühendus ja palve Ülemkarjase intentsioonil sooritataks samal, teo jaoks määratud päeval.
§ 4. Kui puudub täielik valmisolek või kui nõutud tegu ja kolme tingimust (võttes arvesse n. 24 ja n. 25 ettenähtud "takistusi") [täielikult] ei täideta, on indulgents ainult osaline.
§ 5. Ülemkarjase intentsioonil palvetamise tingimus on täidetud, kui loetakse tema intentsioonil üks Pater (Meie Isa) ja Ave (Ole tervitatud); ometi võib iga ustav lugeda mingi muu palve vastavalt igaühe hardus- ja pühendumisviisile.
N. 21– § 1. Teoga, milleks mingi seadus või käsk juba kohustab, ei saa omandada indulgentsi, kui vastavas kontsessioonis otseselt teisiti ei öelda.
§ 2. Kes aga sooritab teo, mis on talle määratud seoses sakramentaalse pihiga ja millega on seotud indulgentsid, saab samaaegselt rahuldada nii patukahetsuse kui ka omandada indulgentsi.
§ 3. Samuti pälvivad indulgentse pühitsetud elu instituutide ja apostelliku elu ühenduste liikmed oma palvete ja hardustegudega, mille ohverdamiseks või sooritamiseks neid kohustab nende elureegel või konstitutsioon.
N. 22 Mingi palvega seotud indulgentsi saab omandada lugedes seda palvet mistahes keeles, tingimusel, et palve tekst on pädeva kirikliku autoriteedi poolt heaks kiidetud.
N. 23 Indulgentsi omandamiseks piisab palve vahelduvast lugemisest koos teistega või ka selle mõttega järgimisest, kui seda loeb keegi teine.
N. 24 Pihiisad võivad muuta ettenähtud tegu või tingimusi nende jaoks, kes mingi legitiimse takistuse tõttu ei saa neid täita.
N. 25 Kohalikud hierarhid või ordinaariused võivad lisaks võimaldada ustavatel, kelle üle nad seaduse normide kohaselt autoriteeti omavad, pälvida täisindulgentse ilma tegeliku pihi ja armulauaühenduseta, kui nad elavad kohas, kus nad ei saa või saavad vaid raskustega pihil käia ja armulaual osaleda, tingimusel, et nad on kahetseva südamega ja võtavad need sakramendid vastu esimesel võimalusel.
N. 26 Kurdid ja tummad saavad omandada avalike palvetega seotud indulgentse, kui nad üheskoos teiste samas kohas palvetavate ustavatega ülendavad oma vaimu ja hardustunde Jumala poole; eraviisilise palve korral piisab sellest, et nad seda mõttes märkide abil või ainuüksi silmadega jälgivad.
Postitas Tom at 11:03 0 kommentaar/i
Mõni aeg tagasi osutasin Kanada piiskoppide konverentsi arenguabi-organisatsiooniga Development and Peace seoses esilekerkinud skandaalile. Eile teatas Toronto peapiiskop Thomas Collins oma otsusest seoses D&P rahastamisega. 2009. aastaks, kirjutab ta, "paneme kõrvale $1125000, mida saavad kasutada Development and Peace need projektid, millel on kohaliku piiskopi toetus." Kuna ühelgi abordipooldajate grupil kohaliku piiskopi toetust pole, aitab see lahendada probleeme D&P poolse finantseerimisga. Ehkki Toronto peapiiskopkond on vaid üks D&P rahastamise allikaid, on see neist kõige suurem. Kokku on D&P-l kasutada umbes $10 miljoni suurune fond. (Viide LSN)
Postitas Tom at 09:27 0 kommentaar/i
Märksõnad: Development and Peace
Kanoonilise Seaduse Koodeks, IV raamat, I osa, IV jagu, IV peatükk
INDULGENTSID (mitteametlik tõlge, ladina k.)
Kaanon 992 Indulgents on vabastamine Jumala ees ajalikust karistusest pattude eest, mille süü on juba andeks antud, mille vääriliselt valmistunud kristlane omandab kindlatel ja piiritletud tingimustel Kiriku tegevuse kaudu, kes lunastuse teenijana haldab ja rakendab autoritatiivselt Kristuse ja pühakute hüvituste varamut.
Kaanon 993 Indulgents on osaline või täielik vastavalt sellele, kas see vabastab patu läbi teenitud ajalikust karistusest osaliselt või täielikult.
Kaanon 994 Iga ustav võib omandada osalised või täielikud indulgentsid iseenesele või kohaldada neid surnutele asenduse kaudu.
Kaanon 995 — §1. Peale Kiriku kõrgeima autoriteedi saavad indulgentse jagada ainult need, kelle vastavat voli tunnistab seadus või kellele Rooma Ülemkarjane selle voli annab.
§2. Ükski Rooma Ülemkarjasest madalam autoriteet ei saa anda voli jagada teistele indulgentse, kui Apostellik Aujärg pole teda selleks otseselt volitanud.
Kaanon 996 — §1. Selleks, et olla võimeline indulgentse omandama, peab isik olema ristitud, mitte ekskommunikeeritud, ja armu seisundis vähemalt ettenähtud tegude lõpetamise ajaks.
§2. Indulgentside tegelikuks omandamiseks peab selleks võimeline isik omama vähemalt üldist intentsiooni neid omandada ning peab sooritama indulgentsiga seotud teod ettenähtud aja jooksul ja õigel moel, vastavalt kontsessiooni mõttele.
Kaanon 997 Indulgentside kontsessioonide andmisel ja kasutamisel peab lisaks järgima teisi Kiriku eriseaduste ettekirjutusi.
Postitas Tom at 09:40 0 kommentaar/i
Märksõnad: indulgents, Kanoonilise Seaduse Koodeks
Tänase päeva pühakust Maarja Magdaleenast.
Postitas Tom at 15:19 0 kommentaar/i
Märksõnad: pühakud
Katoliku Kiriku Katekismus, II osa, II jagu, II peatükk
X Indulgentsid (mitteametlik tõlge, ladina k.)
1471 Indulgentside doktriin ja praktika Kirikus on tihedalt seotud Meeleparandussakramendi toimetega.
Mis on indulgents?
"Indulgents on vabastamine Jumala ees ajalikust karistusest pattude eest, mille süü on juba andeks antud, mille vääriliselt valmistunud kristlane omandab kindlatel ja piiritletud tingimustel Kiriku tegevuse kaudu, kes lunastuse teenijana haldab ja rakendab autoritatiivselt Kristuse ja pühakute hüvituste varamut."
"Indulgents on osaline või täielik vastavalt sellele, kas see vabastab patu läbi teenitud ajalikust karistusest osaliselt või täielikult." Iga ustav võib omandada indulgentsi iseenesele või kohaldada seda surnutele.
Karistus patu eest
1472 Kiriku vastava doktriini ja praktika mõistmiseks tuleb aru saada, et patul on kahene tagajärg. Raske patt jätab meid ilma osadusest Jumalaga ja võtab meilt seega võime igaveseks eluks, millest ilmaolekut nimetatakse "igaveseks karistuseks" patu eest. Teiselt poolt toob iga patt, ka kerge, kaasa ebaterve klammerdumise loodute külge, millest tuleb puhtaks saada kas siin maa peal või pärast surma puhastustuleks (purgatooriumiks) nimetatud seisundis. See puhastumine vabastab inimese "ajalikust karistusest" patu eest. Neid kahte karistust ei tohi käsitada justkui Jumala poolt väliselt saadetud kättemaksu, vaid kui patu enese loomusest tulenevat. Palavast armastusest lähtuv pöördumine võib saavutada patuse täieliku puhastumise nii, et ei jää mingit karistust.
1473 Patu andestamine ja osaduse taastamine Jumalaga toovad kaasa patu igavesest karistusest vabastamise, ent ajalik karistus jääb alles. Taludes kannatlikult igasuguseid kannatusi ja katsumusi ning astudes meelerahus vastu surmale, kui see kätte jõuab, peab kristlane püüdma võtta see ajalik karistus patu eest vastu kui arm. Ta peab püüdma halastuse ja armastuse tööde, ning samuti palve ja mitmesuguste meeleparandustegude kaudu täielikult kõrvale panna "vana inimese" ja riietuda "uue inimesega".
Pühade osaduses
1474 Kristlane, kes püüab end oma patust puhastada ja end Jumala armu abil pühitseda, ei ole üksi. "Jumala iga lapse elu on ühendatud Kristusega ja Kristuse kaudu imelisel moel kõigi teiste kristlastest vendadega Kristuse Müstilise Ihu, kui üheainsa müstilise isiku üleloomulikus ühtsuses."
1475 Pühade osaduses "eksisteerib ustavate vahel, kes on juba jõudnud oma taevasele kodumaale, kes hüvitavad oma patte puhastustules ja kes on veel oma maisel palverännakul aegadeülene armastuse side ja toimub kõikide hüvede külluslik vahetus." Selles imetlusväärses vahetuses on kasu, mida ühe pühadus teistele toob, hoopis suurem, kui kahju, mida ühe patt võiks teistele põhjustada. Nõnda võimaldab pühade osadusele toetumine kahetseval patusel saada kiiremini ja tõhusamalt puhtaks karistusest pattude eest.
1476 Me nimetame neid pühade osaduse vaimseid hüvesid ka Kiriku [armu]varamuks, mis on "mitte materiaalsete rikkuste koguhulk, mis sajandite jooksul on kogunenud, vaid lõpmatu ja ammendamatu väärtus, mida omavad Jumala ees Issand Kristuse hüvitused ja pälvimused, mis ohverdati selleks, et kogu inimkond võiks saada patust vabaks ja jõuda osadusse Isaga; see on Lunastaja Kristus ise, kelles eksisteerivad ja õilmitsevad Tema lunastuse hüvitused ja pälvimused."
1477 "See varamu sisaldab ka tõepoolest tohutuid, hoomamatuid ja alati uusi väärtusi, mida omavad Jumala ees Pühima Neitsi Maarja ja kõikide pühakute palved ja heateod, kes on käinud Issand Kristuse jälgedes Tema armu läbi ning on end pühitsenud ja viinud täide Isalt saadud töö; sel moel, töötades iseenda pääsemiseks, aitasid nad samal ajal Müstilise Ihu ühtsuses kaasa oma vendade pääsemisele."
Indulgentsi omandamine Jumalalt Kiriku kaudu
1478 Indulgents omandatakse Kiriku kaudu, kes Jeesuselt Kristuselt saadud väe läbi siduda ja valla päästa kostab individuaalsete kristlaste eest ja avab neile Kristuse ja pühakute pälvimuste varamu, et omandada halastuste Isalt nende patu eest teenitud ajalikest karistustest vabastamine. Nii tahab Kirik nendele kristlastele mitte lihtsalt appi tulla, vaid ärgitada neid ka harduse, patukahetsuse ja armastuse tegudele.
1479 Kuna lahkunud ustavad, keda nüüd puhastatakse, on samuti sama pühade osaduse liikmed, on üks viis, kuidas me neid saame aidata, indulgentside omandamine nende jaoks, nii et nad saaks vabastatud ajalikest karistustest nende pattude eest.
Postitas Tom at 11:42 0 kommentaar/i
Märksõnad: indulgents, katekismus
Enchiridion Indulgentiarumi neljas väljaanne (1999) käsitleb indulgentside doktriini ja distsipliini. Ühtlasi kehtestatakse selles, millistel juhtudel milliseid indulgentse saab omandada. Toon siinkohal lühikese kokkuvõtte olulisematest punktidest.
Üldised kontsessioonid
Osaline indulgents antakse kristlasele, kes:
oma ülesandeid täites ja eluraskusi kandes tõstab hinge alandlikus usalduses Jumala poole, lisades, kasvõi ainult mõttes, mõne harda palve;
juhitud usu vaimust, annab halastuses iseennast või oma hüved puudustkannatavate vendade teenistusse;
loobub patukahetsuse vaimus vabatahtlikult millestki, mis on lubatud ja talle meelepärane;
annab vabatahtlikult igapäevase elu olukordades teiste ees avalikult tunnistust usust.
Muud kontsessioonid
Teiste kontsessioonide seas väärib esiletoomist, et igapäevaselt saab omandada plenaar- ehk täisindulgentsi järgmistel juhtudel:
Pühima Sakramendi adoreerimine vähemalt poole tunni vältel;
Ristitee harras sooritamine;
Roosipärja lugemine kirikus või kabelis, või perekonnas, religioosses kogukonnas, kristlaste kokkusaamisel ja üldiselt inimeste kogunemisel mingil ausal eesmärgil;
Pühakirja harras lugemine või kuulamine vähemalt poole tunni vältel.
Need on osaks kontsessioonide loetelust, mis koosneb 33 punktist.
Postitas Tom at 09:51 0 kommentaar/i
Meenutamaks inimese esimesi samme Kuul (Apollo 11), millest täna möödub 40 aastat:
CatholicVote.org (Viide IS)
Postitas Tom at 10:37 0 kommentaar/i
Märksõnad: CatholicVote.org
Lisasin kommentaare Caritas in Veritatele.
Postitas Tom at 10:17 0 kommentaar/i
Soundtracki "Tu es Petrus" kirjutas Piotr Rubik 2005. aastal Johannes-Paulus II sünnipäevaks, ent paavst suri enne selle valmimist. (Viide HoC)
Postitas Tom at 21:22 0 kommentaar/i
Märksõnad: Benedictus XVI
Caritas in Veritate, pp. 16-20; žanr: suhteliselt tekstilähedane ümberjutustus; jätkab esimese peatüki vaatlust.
Populorum Progressios õpetas Paulus VI, et progress on eelkõige kutsumus: "Jumala kavas on iga inimene kutsutud ennast arendama ja teostama, sest iga elu on kutsumus." Just see annabki õigustuse Kiriku tegelemisele arengu problemaatikaga. Kui areng puudutaks vaid elu tehnilisi aspekte, mitte aga inimese rännaku tähendust läbi ajaloo üheskoos teiste inimestega ja selle rännaku sihti, siis poleks Kirikul voli selle kohta midagi öelda. Arengu käsitamine kutsumusena tähendab ühelt poolt, et see tuleneb transtsendentsest kutsest, ja teiselt poolt, et see ei ole suuteline ise enesele viimset tähendust omistama. Seepärast leiame entsüklikas teiseski kohas viite kutsumusele: "Pole olemas tõelist humanismi peale selle, mis on avatud Absoluudile ja on teadlik kutsumusest, mis annab inimese elule selle tõelise tähenduse." Arengu selline käsitus on Populorum Progressio südameks ja aluseks Paulus VI mõtisklustele vabaduse, tõe ja armastuse üle arengus. Ühtlasi on Populorum Progressio just arengu sellise käsituse tõttu tänagi veel aktuaalne.
Kutsumus on vaba ja vastutustundlikku vastust nõudev kutse. Terviklik inimlik areng eeldab indiviidi ja rahva vastutustundlikku vabadust: ükski struktuur ei saa seda arengut tagada väljaspool inimlikku vastutust. "Messianismi tüübid, mis annavad lubadusi ent loovad illusioone," ehituvad alati arengu transtsendentse mõõtme eitamisele, veendumuses, et areng on täielikult nende teha. See võltskindlus muutub nõrkuseks, kuna sellega kaasneb inimese taandamine arenguprotsessi vahendiks, seda orjavaks elemendiks, samas kui nende alandlikkus, kes kutsumuse vastu võtavad, muutub tõeliseks iseseisvuseks, kuna see teeb nad vabaks. Teadlikuna raskustest ja sõltumisest tingimustest kinnitas Paulus VI siiski, et "igaüks jääb omaenda edu või läbikukkumise peamiseks teostajaks, olgu need mõjutused millised tahes." Selline vabadus käib ka vaegarengu situatsioonide kohta, mis tulenevad mitte ajaloolisest paratamatusest ja juhusest vaid inimlikust vastutusest. Selle tõttu "pöörduvad nälga kannatavad rahvad dramaatilise üleskutsega küllusega õnnistatud rahvaste poole." Ka see on kutsumus -- vabade subjektide poolt teistele vabadele subjektidele suunatud kutse jagatud vastutuse võtmiseks. Paulus VI mõistis küll hästi majandusstruktuuride ja institutsioonide olulisust, ent niisama hästi mõistis ta nende kui inimliku vabaduse instrumentide loomust. Ainult vaba areng saab olla terviklikult inimlik; ainult vastutustundliku vabaduse õhkkonnas saab see rahuldavalt edeneda.
Lisaks vabadusele nõuab terviklik inimlik areng kui kutsumus ka austust tõe vastu. Kutsumus progressile ajendab meid "tegema rohkem, teadma rohkem ja omama rohkem, selleks et olla rohkem." Ent mida tähendab "olla rohkem"? Paulus VI vastab, osutades autentse arengu olemuslikule kvaliteedile: see peab olema "terviklik, see tähendab -- see peab edendama iga inimese ja kogu inimese hüve." Kristlikku vaadet iseloomustab eriliselt inimisiku ja tema kasvamise tähenduse tingimatu väärtuse kinnitamine ja õigustamine. Kristlik kutsumus areneda aitab edendada kõiki inimesi ja inimest tervikuna. Arengut edendades ei tugine kristlik usk mingile privileegile ega võimupositsioonile ega isegi kristlaste pälvimustele (ehkki need on olemas, sõltumata nende loomulikust piiratusest), vaid ainuüksi Kristusele, kellele peab olema suunatud iga autentne kutsumus terviklikule inimlikule arengule. Evangeelium on arengu jaoks fundamentaalse tähtsusega, kuna selles Kristus, "Isa ja Tema armastuse müsteeriumi ilmutuses endas ilmutab täielikult inimkonda temale enesele." Õpetatud oma Issanda poolt, uurib ja tõlgendab Kirik aja märke, pakkudes maailmale seda, "mida ta omab enesele eriomase atribuudina: globaalset visiooni inimesest ja inimkonnast." Just seetõtu, et Jumal ütleb oma kindla "jah"-sõna inimesele, ei saa inimene mitte avada end jumalikule kutsumusele püüelda oma arengu poole. Arengu tõde seisneb selle täielikkuses: kui see ei hõlma kogu inimest ja igat inimest, siis ei ole see tõeline areng. See on Populorum Progressio keskne sõnum, mis kehtib ka täna ja igal ajastul. Terviklik inimlik areng loomulikus plaanis, kui vastus Jumal-Loojalt saadud kutsumusele, nõuab eneseteostust "transtsendentses humanismis, mis annab [inimesele] tema suurima võimaliku täiuslikkuse -- see on isikliku arengu kõrgeim eesmärk." Kristlik kutsumus terviklikule arengule käib seega nii loomuliku kui üleloomuliku plaani kohta; mistõttu siis, "kui Jumal on varjatud, hakkab meie võime tunda ära loomulikku korda, otstarvet ja 'hüve' nõrgenema."
Lõpuks toob arengu nägemine kutsumusena kaasa armastuse keskse koha selles arengus. Populorum Progressios osutas Paulus VI, et vaegarengu põhjused ei ole eelkõige materiaalsed. Ta kutsus otsima neid inimisiku teistes mõõtmetes: esmalt tahtes, mis sageli eirab solidaarsuse kohuseid; teiseks mõtlemises, mis ei paku tahtele alati õiget suunamist. Seega on arengupüüdlustes vaja "tarkade inimeste sügavat mõtisklemist uue humanismi otsingul, mis võimaldaks kaasaegsel inimesel end uuesti leida." Ent see pole veel kõik. Vaegarengul on ka sügavam põhjus: "vennalikkuse puudumine indiviidide ja rahvaste vahel." Kas seda on võimalik kunagi saavutada ainuüksi inimliku pingutuse läbi? Sedamööda, kuidas ühiskond üha enam globaliseerub, saame üha enam naabriteks, aga see ei tee meist veel vendi. Mõistus iseenesest suudab haarata võrdsust inimeste vahel ja anda stabiilsuse nende tsiviliseeritud kooseksistentsile, ent see ei saa tuua vennalikkust. Vennalikkus lähtub transtsendentsest kutsumusest, mille oleme saanud Jumal Isalt, kes meid esimesena armastas, õpetades meile Poja kaudu, mis vennalik armastus on. Esitledes inimliku arenguprotsessi erinevaid astmeid asetas Paulus VI kõige tippu, pärast usu mainimist, "ühtsuse Kristuse armastuses, kes kutsub meid kõiki osalema poegadena elava Jumala, kõikide Isa elus."
Need vaatepunktid, mis Populorum Progressio avab, jäävad fundamentaalseteks hingamisruumi ja suuna andmisel meie pühendumisele rahvaste arengule. Lisaks rõhutab Populorum Progressio korduvalt pakilist vajadust reformi järele ning kutsub üles viivitamatule julgele tegutsemisele ebaõigluse ületamiseks. Ka see pakilisus on caritas in veritate tulemus. Kristuse armastus ajendab meid: "caritas Christi urget nos" (2Ko 5,14). Pakilisus ei tulene ainult asjaoludest ega sündmuste ja probleemide kiirest järgnemisest üksteisele, vaid ka kaalul olevast asjast endast -- autentse vennalikkuse saavutamisest. See on nii oluline eesmärk, et nõuab meilt avatust mõista seda sügavuti ja mobiliseerida end "südame" tasandil, selleks et tagada jooksvate majanduslike ja poliitiliste protsesside kulgemine täielikult inimlike tulemuste suunas.
Postitas Tom at 18:54 0 kommentaar/i
Märksõnad: Benedictus XVI, Caritas in Veritate, Paulus VI, Populorum Progressio
Palugem Püha Isa kiire tervenemise eest eilsest käevigastusest. Paavst vigastas eile hommikul paremat kätt randme piirkonnas, saades luumõra. Pärast Missa pühitsemist ja hommikusööki läks Püha Isa haiglasse, kus talle tehti lokaalse tuimestusega operatsioon. Tema üldine seisund on hea. (VIS)
Postitas Tom at 10:12 0 kommentaar/i
Kardinal Ratzinger raamatus Truth and Tolerance (lk 226):
Kristluse pretensioon tõesusele ei saa vastata kaasaegse teaduse esitatud tõekindluse standardile, kuna verifikatsiooni vorm on selles hoopis erinev eksperimentaalsest katsetamisest; sest eksperiment mida siin nõutakse -- oma elu tagatiseks andmine -- on hoopis teist laadi. Pühakud, kes selle eksperimendi on sooritanud, saavad esineda selle tõesuse garantidena, ent alles jääb võimalus seda tugevat tõendust eirata. Ja nõnda otsivad inimesed jätkuvalt teisi lahendusi...
Postitas Tom at 13:00 0 kommentaar/i
Märksõnad: Benedictus XVI, Truth and Tolerance
Tõlge CatholicCulture.org leheküljelt:
Kollekta: Isa, kaitsku meid Neitsi Maarja palved ja aidaku meil jõuda Kristuse, tema Poja juurde, kes Ta elab ja valitseb koos Sinu ja Püha Vaimuga igavesti. Aamen. (täiesti mitteametlik tõlge)
Pühakiri ülistab Karmeli ilu, kus prohvet Eelija kaitses Iisraeli usku elavasse Jumalasse. Kaheteistkümnendal sajandil asusid sellele mäele eremiidid ning asutasid hiljem püha Jumalaema Maarja eestkoste all kontemplatiivsele elule pühendatud Karmeli ordu.
Karmeli Mäe Jumalaema austamine on üleilmne ja enamik katoliiklasi on tuttav Karmeli Mäe Jumalaema skapulaariga, mis on tuntud ka "pruuni skapulaarina". Maarja ilmus p. Simon Stockile 16. juulil 1251 ja andis talle skapulaari järgmiste sõnade saatel, mis on säilinud XIV sajandist pärit narratiivis: "See on sulle ja kõigile karmeliitidele privileegiks, et kes sureb seda kandes, ei satu põrgutulle." Karmeli Mäe Jumalaema püha seati karmeliitide jaoks sisse 1332. aastal ja selle laiendas kogu Kirikule Benedictus XIII 1726. aastal.
Loe edasi Karmeli Mäe Jumalaema ja tema skapulaari kohta.
Postitas Tom at 09:54 0 kommentaar/i
Märksõnad: Karmeli Mäe Jumalaema, skapulaar

matches:
§ 1
§ 2
§ 2
§ 1
§ 2
§ 1
§ 2
§ 1
§ 2
§ 3
§ 4
§ 5
§ 1
§ 2
§ 1
§ 2
§ 1
§ 2
§ 1
§ 2
§ 1
§ 1
§ 2
§ 1
§ 1
§ 2
§ 1
§ 2
§ 1
§ 2
§ 3
§ 1
§ 2
§ 1
§ 2
§ 1
§ 2
§ 1
§ 2
§ 3
§ 4
§ 5
§ 1
§ 2
§ 3
§1
§2
§1
§2


Töötuskindlustusmakse (uuendatud jaanuar 2009) - Raamatupidaja
Töötuskindlustusmakse (uuendatud jaanuar 2009)
Töötuskindlustuse seaduse (edaspidi TKindlS) jõustumisega 1. jaanuarist 2002. a käivitati sissemaksetest finantseeritav töötuskindlustushüvitiste süsteem. Töötuskindlustuse finantseerimiseks kehtestati sundkindlustuse makse – töötuskindlustusmakse (edaspidi makse).Makse kogumise efektiivsuse tagamiseks tegeleb makse haldamisega Maksu- ja Tolliamet. Maksu- ja Tolliametil on maksete kogumisel ja sanktsioonide rakendamisel maksukorralduse seaduses sätestatud maksuhalduri õigused ja kohustused, makse maksmise kohustuse rikkumise korral kohaldatakse tööandja kui makse maksja ja makse kinnipidaja suhtes maksukorralduse seaduses sätestatud vastutust.
MAKSE MAKSJA (TKindlS § 4)
2. tööandja.
avalik teenistuja,
võlaõigusliku lepingu alusel teenust osutav füüsiline isik,
Eesti Vabariigi välisesinduses töötava teenistujaga kaasasolev mittetöötav abikaasa.
notar, kohtutäitur, vandetõlk või muu avalik-õiguslikku ametit pidav sõltumatu isik, samuti vabakutseline loovisik loovisikute ja loomeliitude seaduse § 3 tähenduses, keda käsitatakse maksustamise alal füüsilisest isikust ettevõtjana;
juriidilise isiku juhtimis- või kontrollorgani liige, kellele ei laiene Eesti Vabariigi töölepingu seadus;
Vabariigi President, Riigikogu, Vabariigi Valitsuse liikmed, kohaliku omavalitsuse volikogu liikmed, riigikontrolör, õiguskantsler ja kohtunikud;
riikliku pensionikindlustuse seaduse § 7 lõikes 1 või 2 sätestatud vanaduspensioniikka jõudnud isik;
Tööandja TKindlS-e tähenduses on isik, kes teeb kindlustatule töötuskindlustusmaksega maksustatavaid väljamakseid, sh:
riigi ja kohaliku omavalitsusüksuse asutus;
füüsilisest isikust tööandja;
Eesti püsivat tegevuskohta omav või Eestis tööandjana tegutsev mitteresident.
MAKSE OBJEKT (TKindlS § 40)
kindlustatule makstud palgalt ja muudelt tasudelt kindlustatule ja tööandjale kehtestatud töötuskindlustusmakse määras;
vanaduspensionieas isikule või isikule, kellele on määratud ennetähtaegne vanaduspension, makstud palgalt ja muudelt tasudelt tööandjale kehtestatud töötuskindlustuse määras;
Eesti Vabariigi välisesinduses töötava teenistuja kaasasolevale abikaasale makstud abikaasatasult.
sotsiaalmaksuseaduse §-s 3 nimetatud summadelt;
kindlustatule töölepingu lõpetamisel või teenistusest vabastamisel seadusega ettenähtud hüvituselt või hüvitiselt;
kindlustatule töö- või teenistussuhte ebaseaduslikul lõpetamisel seadusega ettenähtud hüvituselt või viiviselt;
kindlustatule tööraamatu või lõpparve kinnipidamisel seadusega ettenähtud palgalt.
TKindlS
2002. aastaks – TKindlS § 52 lg 6
kuni 2009. a
30. juunini
Alates 01.07.2009
Kindlustatu makse määr
1% maksustatavatelt summadelt
0,6% maksustatavatelt summadelt
Tööandja makse määr
0,5% maksustatavatelt summadelt
0,3% maksustatavatelt summadelt
Makse määr võib muutuda TKindlS §-s 41 kehtestatud piirides.
2002. a makse määrad on kehtestatud TKindlS § 52 lõikes. Iga järgmise aasta makse määrad kehtestab Vabariigi Valitsus hiljemalt jooksva aasta 1. detsembriks.
2003. a maksemäärad on kehtestatud Vabariigi Valitsuse 19.11.2002 määrusega nr 351 (RT I 2002, 95, 557).
2004. a maksemäärad on kehtestatud Vabariigi Valitsuse 21.11.2003 määrusega nr 287 (RTL, 26.11.2003, 74, 492).
2005. a maksemäärad on kehtestatud Vabariigi Valitsuse 22.11.2004 määrusega nr 333 (RT I, 2004, 81, 545).
2006. a maksemäärad on kehtestatud Vabariigi valitsuse 24.11.2005 määrusega nr 285 (RT I, 2005, 64, 491).
2007. a maksemäärad on kehtestatud Vabariigi Valitsuse 24.11.2006 määrusega nr 241 (RT I 2006, 52, 393).
2008. a maksemäärad on kehtestatud Vabariigi Valitsuse 29.11.2007 määrusega nr 238 (RT I, 2007, 63, 401).
2009. a maksemäärad on kehtestatud Vabariigi Valitsuse 27.11.2008 määrusega nr 160 (RT I, 2008, 50, 278).
MAKSE ARVESTAMINE, TASUMINE JA DEKLAREERIMINE (TKindlS § 42)
Makse kogumine toimub paralleelselt kinnipeetud tulumaksu ja isikustatud sotsiaalmaksu kogumisega. Makse deklareerimiseks on kehtestatud rahandusministri 8. jaanuari 2008. a määrusega nr 1 ühine deklaratsioon TSD.
TÖÖANDJA KOHUSTUSED (TKindlS § 42 lg 1)
1) arvestama ja pidama kindlustatule makstud tasudelt kinni töötuskindlustusmakse maksemääraga 0,6 %.
15. mail 1946. a sündinud meessoost töötaja saab 63-aastaseks 15. mail 2009. Temalt ei peeta enam töötuskindlustusmakset kinni alates 1. juunist 2009.
2) arvestama töötuskindlustusmakse tööandjale kehtestatud 0,3 % maksemääraga.
Tööandja makse (0,3%) arvutatakse antud kuus tehtud väljamaksete kogusummalt (lisa 1 veerg 9 kokku pluss lisa 2 veerg 14) ja deklareeritakse TSD põhivormi A osa real 5. Tööandja makset ei jaotata kindlustatute vahel, s.t ei peeta personaalset arvestust. Tööandja peab maksma töötuskindlustusmakset 0,3% määraga kindlustatutele ning vanaduspensionieas isikutele ja ennetähtaegsete pensionäridele makstud summadelt, s.t et lisa 1 veerus 9 ja lisa 2 veerus 15 näidatakse ka viimati nimetatud isikutele makstud summad.
4) andma kindlustatu nõudmisel talle tõendi väljamaksetelt kinni peetud töötuskindlustusmaksete kohta kalendriaastale järgneva aasta 1. veebruariks või kindlustatuga töösuhte lõppemisel koos lõpparvega. Tõendi vorm TSM ja TSM1 on kehtestatud 8. jaanuari 2008. a määrusega nr 1.
5) andma kindlustatu nõudmisel talle töösuhte lõpetamisel tõendi viimasel 3 töötatud kalendrikuul makstud tasude liikide, suuruste ja tasudelt kinni peetud töötuskindlustusmakse kohta kalendrikuude kaupa. Tõendi vorm on kehtestatud sotsiaalministri 06.12.2006 määrusega nr 64 töötuskindlustuse seaduse § 42 lg 2¹ alusel. Antud vormi esitab kindlustatu vajadusel Töötukassale töötuskindlustushüvitise taotlemisel ning seda ei kasutata füüsilise isiku tuludeklaratsiooni täitmisel.
Töötajale arvestati 2008. a detsembrikuu eest palka 10 000 krooni. Palk makstakse välja 2009. a jaanuaris. Töötuskindlustusmakse peetakse kinni palga väljamaksmisel ehk jaanuaris. Töötaja esitas tööandjale avalduse tulumaksu kinnipidamisel maksuvaba tulu rakendamise kohta (2009. aastal 2250 kr kuus). Töötaja ei ole vanaduspensionieas ega ennetähtaegselt pensionär. Ei ole kohustuliku kogumispensioni kohustatud isik.
Töötaja palk (bruto) 10 000 krooni
Kinnipeetud töötuskindlustusmakse 0,6% (10 000 x 0,6%) 60 krooni
Kinnipeetud tulumaks (10 000 - 2250 - 60 = 7690 x 21%) = 1615 krooni
Töötaja saab kätte (neto) (10 000 - 1615 - 60)= 8325 krooni + 1 kuu töötuskindlustusstaaži
Tööandja tegi jaanuarikuus töötuskindlustusmaksega maksustatavaid väljamakseid kokku 100 000 krooni. Sellelt summalt arvestab tööandja töötuskindlustusmakse tööandjale kehtestatud määras 0,3%.
Tööandja töötuskindlustusmakse 0,3% (100 000 x 0,3%) 300 krooni
Tööandja kannab jaanuarikuus kinnipeetud kindlustatu makse (0,6%) ja arvestatud tööandja makse (0,3%) Maksu- ja Tolliameti pangakontole üle 10. veebruariks ning esitab samaks kuupäevaks Maksu- ja Tolliameti maksu- ja tollikeskusele deklaratsiooni TSD jaanuarikuu eest.
Maksu- ja Tolliamet kannab tööandja ja kindlustatu maksetest laekuvad vahendid üle avalik-õigusliku juriidilise isiku Eesti Töötukassa arvele ühe pangapäeva jooksul nende laekumisest Maksu- ja Tolliameti pangakontole. Samuti annab Maksu- ja Tolliamet Töötukassale andmeid kindlustatu ja tööandja makstud töötuskindlustusmaksete kohta (TKindlS § 35). Töötukassa määrab ja maksab töötuskindlustushüvitisi alates 01.01.2003. a.
Tööandja töötuskindlustusmakse (eeltoodud näite puhul 300 krooni) on ettevõtlusega seotud kulu (avaliku sektori asutuse puhul osa asutuse ülalpidamiskuludest) ning ei kuulu maksustamisele tulu- ega sotsiaalmaksuga, kuna tegemist on seadusest tuleneva kohustusega.
Kindlustatu töötuskindlustusmakse (eeltoodud näite puhul 60 krooni) on tema tasu osaks, millelt tööandja tasub sotsiaalmaksu. Samas vähendab töötaja makse tema tulumaksuga maksustatavat tulu (eeltoodud näite puhul lahutatakse enne brutosummast maksuvaba tulu ja töötuskindlustusmakse, alles siis maksustatakse tulem tulumaksuga: (10 000 - 2250 - 60) x 21% = 1615 krooni.
Töötuskindlustuse seaduse alusel saadud hüvitised on töötu tulu- ja sotsiaalmaksuga maksustatav tulu, seejuures rakendab isiku avalduse alusel väljamakse tegija (Töötukassa) hüvitiselt tulumaksu kinnipidamisel tulumaksuvaba miinimumi ning maksab sotsiaalmaksu maksumääraga 13%.
URL: http://www.raamatupidaja.ee/uudised/2009/03/18/tootuskindlustusmakse-uuendatud-jaanuar-2009